**Canton Bulldogs** var et profesjonelt amerikansk fotballag basert i Canton i Ohio. Laget spilte i Ohio League fra 1903 til 1960 og 1911 til 1919 og i American Professional Football Association (omdøpt National Football League (NFL) i 1922) fra 1920 til 1923, og igjen i 1925 og 1926. Bulldogs vant Ohio League-tittelen i 1916, 1917 og 1919, og NFL-mesterskapet i 1922 og 1923. Mellom 1921 og 1923 spilte Bulldogs 25 strake kamper uten et nederlag (inkludert tre uavgjort), som fremdeles er en NFL-rekord.

Som et resultat av lagets tidlige suksess samt at NFL ble stiftet i samme by ligger Pro Football Hall of Fame i Canton. Olympieren Jim Thorpe var den mest kjente spilleren på laget og i idretten i perioden.

I 1924 kjøpte Sam Deutsch, eier av NFL-laget Cleveland Indians, Canton Bulldogs. Han flyttet navnet og spillerne til Cleveland og stiftet laget Cleveland Bulldogs. Han tilbød seg å selge Canton-laget tilbake til byen i forkant av 1924-sesongen, men fant ingen kjøpere. Canton Bulldogs ble gjenopprettet i 1925 og NFL se på laget som spilte i 1925 og 1926 som det samme laget som spilte fra 1920 til 1923.

Et annet lag med samme navn spilte i United Football League i 1964. Lagets navn var ikke tilfeldig da det hadde flyttet fra Cleveland og beholdt det originale kallenavnet. De flyttet senere til Philadelphia og endret da navn til Philadelphia Bulldogs. Denne versjonen av Cleveland-Canton-Philadelphia Bulldogs spilte fra 1961 til 1966, hvorav de to siste årene var i Philadelphia som et medlem av Continental Football League. Nok et Canton Bulldogs skulle spille i Stars Football League i 2012, men laget spilte aldri noen kamper. Canton McKinley High Schools lag bruker også kallenavnet Bulldogs.

Historie
--------

### Opphav

Før profesjonell amerikansk fotball kom til Canton ble et amatørlag i byen utpekt som det beste i Stark County i Ohio. Frem til rundt 1902 konkurrerte dette laget med Akron East Ends om Ohio Independent Championship. Innen Massillon Tigers ble et profesjonelt lag var amatørlaget i Canton ikke lenger kompetitivt aktive. Canton Bulldogs ble offisielt stiftet 15. november 1904 som **Canton Athletic Club** og skulle ha lag i både amerikansk fotball og baseball. Pressemeldingen nevnte at fotballaget skulle være en «profesjonell organisasjon» med en «profesjonell trener».

### Blondy Wallace-æraen

Canton Bulldogs i 1906
Lagets hovedmål var å slå rivalene Massillon Tigers, som hadde vunnet Ohio League-tittelen i 1903 og 1903. For å oppnå dette tilbød Vanton penger til de beste spillerne på alle de andre lagene i ligaen. Bill Laub, spiller, kaptein og trener for Akron East Ends, ble Bulldogs’ første hovedtrener.

Massillon Tiger mot Canton Bulldog
Laget begynte 1950-sesongen 7–0. De reiste deretter til Latrobe i Pennsylvania for å møte Latrobe Athletic Association og quarterback John Brallier. Latrobe var ikke bare de daværende Pennsylvania-mesterene, men hadde heller ikke tapt en kamp de siste tre sesongene. De ble sett på som det eneste profesjonelle laget som kunne konkurrere med Canton og Massillon. Canton endte opp med å tape kampen mot Latrobe i 1905 6–0, men det verste for Canton den uken var at Bill Laub ble skadet og ikke kunne fullføre sesongen. Blondy Wallace, en tidligere All-American for Penn Quakers, ble valgt til å ta over etter Laub og ta opp jobben som lagkaptein. To uker senere tapte de Ohio League Championship-kampen 14–4 mot Massillon Tigers.
På et punkt i 1906-sesongen ble Canton-laget kjent som «Bulldogs», uten at det er noen klar grunn for navneendingen. De brukte ikke navnet i 1905 eller gjennom størsteparten av 1906-sesongen. Så sent som 4. november fremstilte en tegning av R.C. Johnson i *Canton Repostiory* Canton som en mann med en klubbe som ventet på Massillon Tiger. De fleste henvisninger til laget kalte dem «Canton A.C.» «C.A.C.» «Canton eleven,» «The Red and White» eller «Wallace's Men.» Den 14. november viste en tegning avisen en tegning av en bulldog som gikk opp mot en tiger.

Canton Bulldogs mot Massillon Tigers den 24. november 1906, under en av kampene involvert i veddeskandalen

Blondy Wallace begynte 1906-sesongen med å signere Jack Lang, Jack Hayden, Herman Kerchoff og Clark Schrontz fra Tigers og forbedret lagets sjanser på å kapre ligatittelen i 1906. På grunn av pengene som ble brukt på profesjonelle spillere hadde både Canton og Massillon bygget opp en gjeld til lokale forretningsdrivere.

Samme år vant Bulldogs den første kampen mot Tigers på hjemmebane, men tapte den andre på bortebane. På grunn av reglene for mesterskapskampen ville seieren i den andre kampen føre til at Massillon vant ligatittelen. Ikke lenge etter den andre kampen anklaget en avis i Massillon Cantons trener Blondy Wallace for å ha tapt mesterskapskampen i 1906 med vilje. Canton benektet anklagene og anklaget Massillon for å forsøke å sverte lagets rykte før sesongavslutningen mot Latrobe. Selv om Massillon ikke kunne bevise at Canton hadde tapt med vilje førte anklagene til at så godt som ingen møtte opp for å se kampen mot Latrobe. Skandalen hadde ringvirkninger for idretten i Ohio frem til midten av 1910-årene. Andre idrettsjournalister argumenterte for at prisen på å ha så mange stjernespillere på banen hver uke var skadelig for idretten. Canton Morning News anslo at Massillon Tigers’ lag i 1906 ville kostet dem $20 000, og flere mente at Bulldogs’ spillerstall var enda dyrere. Andre mente at kamper som involverte ett av de to lagene var såpass ensidige at de ikke var verdt å se på.

Hvor Massillon klarte å stille med et lag bestående av lokale spillere i 1907 og allikevel vinne ligatittelen i Ohio League ble laget i Canton nedlagt, og Blondy Wallace tapte trolig enda mer penger. Søksmålet hans mot Massillon nådde aldri en rettssal, trolig fordi det ble inngått et forlik, som har ført til fortsatt uenighet om anklagene var sanne eller ei.

### Harry Turner-æraen

I 1911 stilte Canton med et nytt lag under navnet **Canton Professionals**. Spillerstallen bestod eksklusivt av lokale spillere og spillerlønnen var utvilsomt lav. De endte på andreplass i ligaen bak Peggy Parratt og Shelby Blues i lagets første sesong. I 1914 klarte Canton å utfordre Parratt, som da spilte for Akron Indians for ligatittelen i Ohio League. I en kamp som skulle bli en forgjenger for tittelkampen slo Canton Parratt, men Cantons lagkaptein Harry Turner pådro seg en seriøs skade under en takling mot Akrons Joe Collins, et brudd i ryggraden som skulle føre til hans død. Ifølge Cantons manager Jack Cusack, som satt med Turner da han døde, var Turners siste ord «I know I must go, but I'm satisfied, for we beat Peggy Parratt.» Canton vant kampen 6–0. Turners dødsfall traff laget hardt, og var det første dødsfallet innen profesjonell amerikansk fotball i Ohio. Professionals tapte en omkamp mot Indians bare noen dager senere.

### Jim Thorpe-æraen

Jim Thorpe som spiller for Bulldogs
I 1915 begynte Massillon og Canton å hente inn spillere fra Akron Pros. Jack Cusack, som hadde blitt manager for laget i Canton, tok i bruk det gamle Bulldogs-navnet. Idet den første av to kamper mellom Canton og Massillon nærmet seg signerte Cusack Jim Thorpe til en kontrakt på $250 per kamp. Thorpe hadde ikke mye spilletid i Bulldogs’ første kamp borte mot Massillon, som Tigers vant 16–0. I omkampen tok Thorpe over som lagets trener og spilte hele kampen. Han sparket to field goals da Canton vant 6–0.

Bulldogs gikk ubeseiret i 1916 inkludert en 24–0 seier over Massillon, og ble sett på som det beste laget i Ohio og landet. Tilskuertallene før Thorpe ble signert var i snitt 1 500, og gikk opp til 6 000 og senere 8 000, som var kapasiteten i Cantons League Park. Thorpe forble den største attraksjonen i profesjonell amerikansk fotball frem til Red Grange begynte å spille i 1925. Ettersom Thorpe klarte å hente inn så mange tilskuere i Canton klarte Cusack å bygge opp et økonomisk stabilt lag med flere tidligere All-Americans, inkluder Cub Buck som også var trener på Carleton College.

I 1917 vant Bulldogs de første åtte kampene og sikret ligatittelen. Hverken Canton eller Massillon spilte i 1918 på grunn av den første verdenskrig og spanskesyken. Cusack forlot laget samme år for å starte et oljeselskap i Oklahoma og Ralph Hay tok over laget. Hay beholdt stort sett alle aspekter av Cusacks 1919-lag og Bulldogs vant en tredje ligatittel på fire år. De spilte mot Hammond Pros, to ganger i Chicago i Cubs Park, nå Wrigley Field, foran 10 000 tilskuere.

### National Football League (NFL)

Canton Bulldogs’ spillere avbildet i 1922 som de første ligamestrene i NFL
Mens Bulldogs spilte foran fylle tribuner og økte interessen for amerikansk fotball i USA hadde flere andre lag seriøse økonomiske problemer. Disse lagene, som forsøkte å konkurrere med Bulldogs, brukte mer penger enn de hadde råd til og stjal spillere fra hverandre, som førte til høyere lønninger. I 1920 ble American Professional Football Association organisert. Thorpe, som den best kjente personen i idretten, ble utnevnt til ligaens første president. Etter å ha arrangert en vennskapskamp mellom Canton og Buffalo All-Americans i New York i desember 1920 forlot Thorpe Bulldogs etter 1920-sesongen.

Canton Bulldogs, NFL Champions i 1923
I APFA fant Bulldogs et noe høyere konkurransenivå enn forventet. De neste to sesongene gikk Canton 9–5–4. APFA endret navn til National Football League i 1922 og Hay ansatte Guy Chamberlin som trener og spiller for Canton, og Chamberlin beholdt kun fem av spillerne fra 1921 på vei til å bygge laget opp til et mesterskapslag. Som spiller ledet han laget forbi Chicago Cardinals i 1922 ved å blokkere et punt som ledet til et touchdown, og scoret også touchdowns på to interceptions for å sikre en 20–3 seier. Bulldogs vant ligatittelen i NFL to år på rad i 1922 og 1923.

I 1923 møtte Canton også motgang. Først annonserte Hay at han skulle trekke seg fra laget. Han ønsket å selge det for $1 500, og det var fremdeles ikke funnet en avgjørelse da Hay og Chamberlin reiste til Chicago for å representere Bulldogs under ligaens sommermøte. Da Ralph Hay reiste tilbake til Canton solgte han Bulldogs til en gruppe lokale forretningsmenn som stiftet selskapet Canton Athletic Company som skulle styre laget. Chamberlin forble trener for å forsikre videre suksess på banen for laget, men det var forventet at billettinntektene kom til å gå ned.

### Cleveland Bulldogs

Ettersom Canton-spillernes lønninger gikk opp tapte laget rundt $13 000 i 1923, og Canton Athletic Company solgte laget til Samuel Deutsch i Cleveland, som da var eier av NFLs Cleveland Indians, i august for $2 500. Han tok syv av Cantons spillere, endret navnet på laget sitt til Cleveland Bulldogs, og vant ligatittelen i NFL i 1924. Chamberlin forble spiller og trener for Cleveland Bulldogs, og ble den første treneren til å lede et lag som vant ligatittelen tre år på rad.

### Tilbake til Canton og lagets arv

Jack Sack
Deutsch solgte laget tilbake til en gruppe investorer i Canton for $3 000 og Canton Bulldogs var igjen aktive i NFL, samtidig som Cleveland Bulldogs. Canton gikk 4–4–0 i 1925 og 1–9–3 i 1926 i en periode hvor Jack Sack spilte for laget med den fremtidige Hall of Fameren Pete Henry som trener. Før 1927-sesongen valgte ligaen å fjerne noen av de svakere lagene. Totalt tolv lag ble fjernet, inkludert Canton og tre av de originale APFA-lagene.

Til tross for at Bulldogs ble oppløst i 1927 spilte lagets arv en stor rolle i avgjørelsen om å legge Pro Football Hall of Fame til Canton. For det første ble NFL organisert i et bilutsalg i Canton den 17. september 1920. I tillegg var Canton Bulldogs et av de første dominerende lagene i profesjonell amerikansk fotball, både før og etter 1920. Som et av NFLs oppstartslag ble Bulldogs den første laget til å vinne ligatittelen to ganger med ubeseirede sesonger i 1922 og 1923. Sist så begynte Jim Thorpe, den første store stjernespilleren i idretten, sin karriere med Canton Bulldogs i 1915.

Mot slutten av 1959 samlet byens innbyggere seg for å overbevise NFL om å bygge æresgalleriet i Canton, og samlet også inn $378 026 for å bygge selve museet i et parkområde som ble donert av byen. Begynnelsen av byggingen begynte i august 1962, og museet åpnet 7. september 1963.

Pro Football Hall of Famere
---------------------------

| Canton Bulldogs i Pro Football Hall of Fame |
| --- |
| Spillere |
| Nr. | Navn | Posisjon | Periode | Innlemmet |
| — | Guy Chamberlin | End/HBTrener | 19191922–1923 | 1965 |
| — | Joe Guyon | T/HB | 1919–1920 | 1966 |
| — | Wilbur «Pete» Henry | TTrener | 1920–19231925–1926 | 1963 |
| — | William «Link» Lyman | T | 1922–1923, 1925 | 1964 |
| — | Greasy Neale | End | 1917 | 1969 |
| — | Jim Thorpe | BackTrener | 1915–1917, 1919–1920 | 1963 |

Sesongresultater
----------------

| År | Liga | S | T | U | Plass | Trener | Resultat |
| --- | --- | --- | --- | --- | --- | --- | --- |
| 1905 | Ohio | 8 | 2 | 0 | 2. | Bill Laub, Blondy Wallace | Tapte ligatittelen til Massillon Tigers |
| 1906 | Ohio | 10 | 1 | 0 | 2. | Blondy Wallace | Tapte ligatittelen til Massillon Tigers |
| 1907 | ***Inaktiv*** |
| 1908 |
| 1909 |
| 1910 |
| 1911 | Ohio | 8 | 1 | 0 | 2. | Ben Clarke | Tapte ligatittelen til Shelby Blues |
| 1912 | Ohio | 7 | 4 | 0 |  | Harry Blythe |
| 1913 | Ohio | 4 | 2 | 2 |  | Harry Hazlett |
| 1914 | Ohio | 9 | 1 | 0 | 2. | Tapte ligatittelen til Akron Indians |
| 1915 | Ohio | 5 | 2 | 0 | **1.** | Harry Hazlett, Jim Thorpe | Delte ligatittelen med Massillon Tigers og Youngstown Patricians |
| 1916 | Ohio | 9 | 0 | 1 | **1.** | Jim Thorpe | Vant ligatittelen over Massillon Tigers |
| 1917 | Ohio | 9 | 1 | 0 | **1.** | Jim Thorpe | Vant ligatittelen over Massillon Tigers |
| 1918 | ***Inaktiv*** |
| 1919 | Ohio | 9 | 0 | 1 | **1.** | Jim Thorpe | Vant ligatittelen over Massillon Tigers |
| 1920 | APFA | 7 | 4 | 2 | 8. | Jim Thorpe |
| 1921 | APFA | 5 | 2 | 3 | 4. | Cap Edwards |
| 1922 | NFL | 10 | 0 | 2 | **1.** | Guy Chamberlin | NFL Champions |
| 1923 | NFL | 11 | 0 | 1 | **1.** | NFL Champions |
| 1924 | ***Inaktiv*** |
| 1925 | NFL | 4 | 4 | 0 | 11. | Harry Robb |
| 1926 | NFL | 1 | 9 | 3 | 20. | Harry Robb, Pete Henry |
| Totaler | 107 | 33 | 14 |

Referanser
----------

1. ↑  «Hall of Fame History» **(engelsk)**. Pro Football Hall of Fame. Besøkt 9. april 2022.
2. ↑  Kuno, Dennis (13. januar 2012). «History of the Continental Football League (1965–1969)». *Pittsburgh Sports Bulletin* **(engelsk)**. Arkivert fra originalen 12. oktober 2013. Besøkt 9. april 2022.
3. ↑  Kennedy (1988), s. 2
4. ↑  «Team Info – Canton Bulldogs» **(engelsk)**. Stars Football League. Besøkt 9. april 2022.
5. ↑  Carroll (n.d.), s. 4
6. ↑  PFRA Research (n.d.a), s. 6
7. ↑  Braunwart & Carroll (1984), s. 16
8. ↑  PFRA Research (n.d.b), s. 2
9. ↑  Roberts (1979), s. 4
10. 1 2 3 4  «Canton Bulldogs». *Ohio History Central* **(engelsk)**. Ohio Historical Society. 1. juli 2005. Besøkt 9. april 2022.
11. ↑  PFRA Research (n.d.d), s. 4
12. ↑  PFRA Research
13. ↑  «Howard "Cub" Buck». *Packers* **(engelsk)**. Besøkt 9. april 2022.
14. ↑  PFRA Research (n.d.e), s. 4–5
15. ↑  PFRA Research (n.d.f), s. 1
16. ↑  PFRA Research (n.d.g), s. 6
17. ↑  «Associating in Obscurity» (PDF) **(engelsk)**. Pro Football Researchers Association. Besøkt 10. april 2022.
18. ↑  «Birth and Rebirth» (PDF) **(engelsk)**. Pro Football Researchers Association. Besøkt 10. april 2022.
19. ↑  «Ditto» (PDF) **(engelsk)**. Pro Football Researchers Association. Besøkt 10. april 2022.
20. 1 2  «Goodbye, Bulldogs, Hello» (PDF). *Pro Football Researchers Association* **(engelsk)**. Besøkt 10. april 2022.
21. ↑  «1926 Canton Bulldogs». *JT-SW.com* **(engelsk)**. Besøkt 10. april 2022.
22. ↑  «Here's Your Hat» (PDF) **(engelsk)**. Pro Football Researchers Association. Besøkt 10. april 2022.
23. ↑  Smith (1984), s. 1

Kilder
------

* Braunwart, Bob; Carroll, Bob (1984). «Blondy Wallace and the Biggest Football Scandal Ever» (PDF). *PFRA Annual* **(engelsk)**. Professional Football Researchers Association (5). Besøkt 10. april 2022.
* Carroll, Bob. «Ohio Tiger Trap: Ohio's First Football Ringers: 1903» (PDF) **(engelsk)**. Professional Football Researchers Association. Besøkt 10. april 2022.
* Kennedy, Sarge (1988). «The Continental Football League» (PDF). *The Coffin Corner* **(engelsk)**. Professional Football Researchers Association. 10 (5). Besøkt 10. april 2022.
* «Challenge from Canton: 1905» (PDF) **(engelsk)**. Professional Football Researchers Association. Besøkt 10. april 2022.
* «Parratt Wins Again: 1911» (PDF) **(engelsk)**. Professional Football Researchers Association. Besøkt 10. april 2022.
* «The Super Bulldogs: 1916» (PDF) **(engelsk)**. Professional Football Researchers Association. Besøkt 10. april 2022.
* «Thorpe Arrives: 1915» (PDF) **(engelsk)**. Professional Football Researchers Association. Besøkt 10. april 2022.
* «Canton Wins Again: 1917» (PDF) **(engelsk)**. Professional Football Researchers Association. Besøkt 10. april 2022.
* «A War Year: 1918» (PDF) **(engelsk)**. Professional Football Researchers Association. Besøkt 10. april 2022.
* «Twilight: 1919» (PDF) **(engelsk)**. Professional Football Researchers Association. Besøkt 10. april 2022.
* Roberts, Milt (1979). «Peggy Parratt, MVP» (PDF). *The Coffin Corner* **(engelsk)**. Professional Football Researchers Association. 1 (6). Besøkt 10. april 2022.
* Smith, Don (1984). «Why Canton?» (PDF). *The Coffin Corner* **(engelsk)**. Professional Football Researchers Association. 6 (5–6). Besøkt 10. april 2022.

Eksterne lenker
---------------

* (en) Canton Bulldogs – kategori av bilder, video eller lyd på Commons


|  |  |  |
| --- | --- | --- |
| Forrige mottaker:Akron Indians1913 & 1914 | **Ohio League ChampionsCanton BulldogsMassillon TigersYoungstown Patricians**(1915) | Neste mottaker:Canton Bulldogs1916 |
| Forrige mottaker:Canton BulldogsMassillon TigersYoungstown Patricians | **Ohio League ChampionsCanton Bulldogs**(1919) | Neste mottaker:NFL etablerti 1920 |
| Forrige mottaker:Dayton Triangles1918 | **Ohio League ChampionsCanton Bulldogs**(1916 & 1917) | Neste mottaker:Dayton Triangles1918 |
| Forrige mottaker:Chicago Staleys1921 | **NFL ChampionsCanton Bulldogs**(1922 og 1923) | Neste mottaker:Cleveland Bulldogs1924 |

| * v
* d
* r
Canton Bulldogs |
| --- |
| Opphørt lag, spilte i **Ohio League** og **National Football League** i perioden 1905–27 • Tidligere **Canton Athletic Club** og **Canton Professionals** • Basert i **Canton i Ohio** |
| Laget | 
* Historie
* Spillere

 |
| NFL-mesterskap (2) | 
* NFL Championship 1922
* NFL Championship 1923

 |
| Ohio League-titler (3) | 
* 1916
* 1917
* 1919

 |
| Rivaler | 
* Massillon Tigers
* Shelby Blues
* Akron Pros
* Latrobe Athletic Association

 |
| Lore | 
* Veddeskandalen mellom Canton Bulldogs og Massillon Tigers
* Cleveland Bulldogs
* *Jim Thorpe – All-American*
* Ralph Hay
* Pro Football Hall of Fame
	+ Ralph Hay Pioneer Award

 |
| Hovedtrenere | 
* Blondy Wallace
* Jack Cusack
* Jim Thorpe
* Cap Edwards
* Guy Chamberlin
* Harry Robb
* Pete Henry

 |
| Sesonger | 
* 1905
* 1906
* 1907
* 1908
* 1909
* 1910
* 1911
* 1912
* 1913
* 1914
* **1915**
* **1916**
* **1917**
* 1918
* **1919**
* 1920
* 1921
* **1922**
* **1923**
* 1924
* 1925
* 1926

 |
| Mesterskapssesonger i **fet skrift** |

| * v
* d
* r
Oppstartslag i National Football League |
| --- |
| 
* Akron Pros
* Buffalo All-Americans
* Canton Bulldogs
* Chicago (Racine) Cardinals
* Chicago Tigers
* Cleveland Tigers
* Columbus Panhandles
* Dayton Triangles
* Decatur Staleys
* Detroit Heralds
* Hammond Pros
* Massillon Tigers†
* Muncie Flyers
* Rochester Jeffersons
* Rock Island Independents

†= Spilte aldri i ligaen
 |

| * v
* d
* r
Tidligere lag i National Football League |
| --- |
| Oppstartslag | 
* Chicago Tigers (1920)
* Cleveland Tigers / Indians (1920–1921)
* Muncie Flyers (1920–1921)
* Rochester Jeffersons (1920–1925)
* Rock Island Independents (1920–1925)
* Akron Pros / Indians (1920–1926)
* Canton Bulldogs (1920–1926)
* Columbus Panhandles / Tigers (1920–1926)
* Hammond Pros (1920–1926)
* Detroit Heralds / Tigers / Panthers / Wolverines (1920–1928)
* Buffalo All-Americans / Bisons / Rangers (1920–1929)
* Dayton Triangles (1920–1929)

 |
| 1920-årene | 
* Cincinnati Celts (1921)
* New York Brickley Giants (1921)
* Tonawanda Kardex Lumbermen (1921)
* Washington Senators (1921)
* Evansville Crimson Giants (1921–1922)
* Louisville Breckenridges / Colonels (1921–1923, 1926)
* Minneapolis Marines / Red Jackets (1921–1924, 1929–1930)
* Youngstown Patricians (1922)
* Oorang Indians (1922–1923)
* Toledo Maroons (1922–1923)
* Racine Legion / Tornadoes (1922–1924, 1926)
* Milwaukee Badgers (1922–1926)
* St. Louis All-Stars (1923)
* Cleveland Indians / Bulldogs (1923–1927)
* Duluth Kelleys / Eskimos (1923–1927)
* Kenosha Maroons (1924)
* Kansas City Blues (1924)
* Kansas City Cowboys (1925–1926)
* Frankford Yellow Jackets (1924–1931)
* Pottsville Maroons / Boston Bulldogs (1925–1929)
* Providence Steam Roller (1925–1931)
* Brooklyn Lions (1926)
* Hartford Blues (1926)
* Los Angeles Buccaneers (1926)
* New York Yankees (1927–1928)
* Orange / Newark Tornadoes (1929–1930)
* Staten Island Stapletons (1929–1932)

 |
| 1930–50-årene | 
* Brooklyn Dodgers / Tigers (1930–1944)
* Cleveland Indians (1931)
* Cincinnati Reds (1933–1934)
* St. Louis Gunners (1934)
* Boston Yanks (1944–1948)
* Baltimore Colts (1947–1950)
* New York Bulldogs / Yanks (1949–1951)
* Dallas Texans (1952)

 |

| * v
* d
* r
Ohio League |
| --- |
| Lag | 
* Akron East Ends
* Akron Indians
* Canton Bulldogs
* Cincinnati Celts
* Cleveland Panthers
* Cleveland Tigers
* Coleman Athletic Club
* Columbus Panhandles
* Dayton Triangles
* Detroit Heralds
* Elyria Athletics
* Franklin Athletic Club of Cleveland
* Ironton Tanks
* Massillon Tigers
* Shelby Blues
* Shelby Tigers
* Toledo Maroons
* Youngstown Patricians
* Zanesville Mark Grays

 |
| Stadioner | 
* Armory Park
* Idora Park
* Indianola Park
* League Field
* League Park
* League Park
* Luna Bowl
* Swayne Field
* Tank Stadium
* Triangle Park

 |